#### Приложение 4 към Договор

#### за предоставяне на безвъзмездна финансова помощ

**Условия за изпълнение на проекти,**

**публикувани от МИГ към процедура с код в ИСУН № BG06RDNP001-19.111 по мярка 4.1. „Подкрепа за инвестиции в земеделски стопанства“ от Стратегия за Водено от общностите местно развитие на СНЦ МИГ Чирпан в частта, уреждаща задълженията и поетите ангажименти на БЕНЕФИЦИЕНТА**

Съдържание

[А. Техническо изпълнение на проектите 3](#_Toc442348057)

[Б. Финансово изпълнение на проектите и плащане 6](#_Toc442348058)

[В. Мерки за информиране и публичност 7](#_Toc442348059)

[Г. Приложения към Условията за изпълнение: 8](#_Toc442348060)

**А. Техническо изпълнение на проектите:**

**Раздел I. Срок за изпълнение на одобрения проект и мониторингов период:**

1. Одобреният проект се изпълнява в срок до 36 месеца, считано от датата на подписването на административния договор.

2. Крайният срок по т. 1 не може да е по-дълъг от 30 юни 2023 г.

3. Срокът и изискванията към бенефициентите за стартиране изпълнението на одобрения проект се посочват в административния договор.

4. Бенефициентите се задължават да спазват всички критерии за допустимост, ангажименти и други задължения, произтичащи от предоставеното подпомагане в срок до пет години, считано от окончателното плащане по административния договор.

**Раздел II. Критерии за допустимост, ангажименти и други задължения на бенефициентите**

**1. Критерии за допустимост:**

1.1. За периода от датата на подаване на формуляра за кандидатстване до изтичане на срока на мониторинг по отношение на бенефициента или на съответното задължено лице не следва да е налице обстоятелство, посочено в раздел „Критерии за недопустимост на кандидатите“ към Условията за кандидатстване.

1.2. За периода от подаване на формуляра за кандидатстване до изтичане на срока за мониторинг бенефициентите са длъжни да не получават публична финансова помощ от държавния бюджет или от бюджета на Европейския съюз за активите и/или дейностите, за които е получил финансова помощ по административния договор.

**2. Ангажименти и други задължения на бенефициентите:**

**2.1.** Бенефициентите **възложители съгласно Закона за обществените поръчки**, са длъжни да провеждат обществени поръчки за избор на изпълнител/и на дейностите по проекта след сключване на административния договор.

**2.2.** Бенефициентите са длъжни да изпълнят изцяло одобрения проект в срока, посочен в административния договор и при спазване на крайните срокове за това, съгласно таблицата за одобрените инвестиционни разходи, представляваща приложение към административния договор и количествено-стойностните сметки/количествените сметки/техническите спецификации, представляващи приложение към административния договор (когато е приложимо в зависимост от предмета на договора и от качеството на бенефициента като възложител по ЗОП).

2.3. Задължението по т. 2.2 включва и задължението за започване на инвестицията в сроковете и при условията, посочени в административния договор.

2.4. Бенефициентите са длъжни за периода от сключване на административния договор до изтичане на шест месеца, считано от изтичане на срока за мониторинг, да представят на Държавен фонд „Земеделие“ - Разплащателната агенция изискваните им данни, документи и/или информация, необходими за преценка относно спазването на критериите за допустимост и изпълнението на ангажиментите и другите задължения на бенефициентите, произтичащи от отпуснатото подпомагане, в рамките на мониторинговия период.

2.5. Бенефициентите са длъжни да допускат представители, определени с нормативен акт органи, , за осъществяването на контрол за изпълнението на този договор и изискванията на приложимите национални и европейски актове, включително да осигуряват достъп до обекта/ите, свързани с извършената инвестиция, да предоставят необходимите документи, данни и информация и оказват всякакво друго съдействие, включително като в договорите със техни контрагенти (включително договори за възлагане на обществените поръчки) за изпълнение на дейности от одобрения проект да включва клаузи или по друг подходящ начин да осигури съдействието за извършване на контрол на контрагента във връзка със съответното изпълнение.

**2.6. Задължения, свързани със застраховане на подпомаганото имущество:**

2.6.1 Бенефициентите са длъжни да сключат и поддържат валидна застраховка на имуществото - предмет на подпомагане, по неговата действителна стойност за срок от датата на подаване на искането за окончателно плащане до изтичане на мониторинговия период, без право на подзастраховане, при следните условия:

2.6.1.1. Договорът за застраховка да бъде сключен с уговорка в полза на Държавен фонд „Земеделие“ - Разплащателната агенция, като:

а) при тотална щета на застрахованото имущество в резултат на събитие, покрито по условията на договора за застраховка, застрахователят изплаща обезщетението на Държавен фонд „Земеделие“ - Разплащателната агенция до размера на отпуснатата финансова помощ. В този случай със сумата на застрахователното обезщетение, когато същото се изплаща на Държавен фонд „Земеделие“ - Разплащателната агенция, се намалява размерът на задължението на бенефициента към Държавен фонд „Земеделие“ - Разплащателната агенция;

б) при частично погиване на застрахованото имущество обезщетението се изплаща на бенефициента, като при частична щета същият е длъжен да възстанови подпомогнатия актив и да уведоми Държавен фонд „Земеделие“ - Разплащателната агенция при привеждането му във функционално състояние;

2.6.1.2. Бенефициентът да внесе еднократно целия размер на застрахователната премия за срока на застраховката и да подновява ежегодно договора до изтичане на съответния мониторингов период, определен в Раздел I „Срок за изпълнение на одобрения проект и мониторингов период“, т. 4 от настоящите условия.

2.6.1.3. При подаване на искане за окончателно плащане бенефициента да представи застрахователна полица, валидна за срок от минимум 12 месеца. Ежегодно, в срок до изтичане срока на валидност на застрахователната полица (в случаите, когато договорът за застраховка не покрива целия срок на мониторинг), бенефициентът се задължава да представя пред Държавен фонд „Земеделие“ - Разплащателната агенция подновената застрахователна полица, валидна за период поне от една година, считано от датата, на която е изтекла валидността на предходната полица, ведно с платежни документи за изцяло платена застрахователна премия.

2.6.1.4. Застрахователната премия е за сметка на бенефициента.

2.6.1.5. Застраховката следва да покрива рисковете, посочени в приложение към административния договор.

**2.7. Бенефициентите са длъжни да:**

2.7.1 осигурят само в парична форма разликата между пълния размер на одобрените разходи и размера одобрената финансова помощ, посочен в административния договор;

2.7.2. да спазват изискванията и сроковете при кандидатстване за получаване на авансово или междинно плащане, посочени в настоящите условия, в административния договор, включително като прилагат към искането за плащане документите, посочени в настоящите условия;

2.7.3. да осигурят в срока за изпълнение на одобрения проект необходимите лицензи, разрешителни или регистрации за извършване на дейността по проекта или за функционирането на всички активи, когато се изискват такива съгласно действащото законодателство;

2.7.4. да подадат искане за окончателно плащане до изтичане на крайния срок за изпълнение на одобрения проект, ведно с документите, посочени в настоящите условия

2.7.5. да изпълнят и въведат в експлоатация в срок най-късно до подаване на искането за окончателно плащане инвестициите (ако има такива), които не са предмет на подпомагане по административния договор, но са необходими за изпълнението на одобрения проект и които са посочени в приложение към административния договор;

2.7.6. да спазват разпоредбите на Закона за обществените поръчки и актовете по неговото прилагане, както и указанията на Държавен фонд „Земеделие“ - Разплащателната агенция, когато възлага обществени поръчки за изпълнение на дейностите по одобрения проект, при спазване на всички изисквания и срокове, посочени в настоящите условия.

**2.8. Бенефициентите се задължават от датата на сключването на административния договор до изтичане на мониторинговия период:**

2.8.1. да водят всички финансови операции, свързани с подпомаганите дейности, отделно в счетоводната си система или като използват счетоводни сметки с подходящи номера.

2.8.2. да съхраняват всички документи, свързани с изпълнението на одобрения проект и извършване на подпомаганата дейност до изтичане на срока от шест месеца, считано от изтичане на срока за мониторинг.

2.9. Бенефициентите се задължават от датата на изпълнение на одобрения проект до изтичане на мониторинговия период:

2.9.1. да използват активите и изпълняват дейностите – обект на подпомагане по административния договор, съгласно съответното им предназначение посочено в одобреното проектното предложение одобрено;

2.9.2. под каквато и да е форма да не преотстъпват ползването и не извършват разпоредителни сделки с активи - предмет на подпомагане по административния договор (освен когато това се изисква по закон), както и да не допуска принудително изпълнение върху такива активи – освен в случаите на подмяната на оборудване с изтекъл амортизационен срок. В последния случай подмяната е допустима за новопроизведено оборудване със същите или по-добри характеристики и може да се извърши само след изрично одобрение от Държавен фонд „Земеделие“ - Разплащателната агенция;

2.9.3. да не преустановяват подпомогнатата дейност поради каквито и да са причини, освен при условия предвидени в представеното и одобрено проектно предложение;

2.9.4. да подновяват съответните разрешения, регистрации и/или лицензии в нормативно предвидените за това срокове - когато подпомаганата дейност подлежи на регистрационен, разрешителен и/или лицензионен режим;

2.9.5. не променят местоположението на подпомаганата дейност извън допустимите територии;

2.9.6. да спазва и други свои задължения, посочени в административния договор или в приложим нормативен акт.

**Раздел III. Контрол за спазване на критериите за допустимост, ангажименти и други задължения на бенефициентите и отговорност при установено неспазване**

1. Контрол за изпълнение изискванията на условията за изпълнение, условията по административния договор, процедурите за възлагане на обществени поръчки по Закона за обществените поръчки, както и на документите, свързани с подпомаганата дейност, може да бъде извършван от представители на Държавен фонд „Земеделие“ - Разплащателната агенция, Министерството на земеделието, храните и горите, Сметната палата, Европейската комисия и Европейската сметна палата, Европейската служба за борба с измамите и Изпълнителната агенция „Сертификационен одит на средствата от европейските земеделски фондове“ и други.

2. На контрол по т. 1 подлежат бенефициентите, както и техните контрагенти по подпомаганите дейности.

3. Когато Министерството на земеделието, храните и горите или Европейската комисия извършва оценяване или наблюдение на ПРСР 2014 – 2020 г., бенефициентът предоставя на оправомощените от тях лица всички документи и информация, които ще подпомогнат оценяването или наблюдението.

4. Когато след извършване на окончателното плащане бенефициентът не спазва критерии за допустимост или не изпълнява ангажимент или друго задължение, посочено в настоящите условия, административния договор или приложим нормативен акт са длъжни да възстановят цялата или част от изплатената финансова помощ в размери, съгласно посоченото в административния договор.

**Раздел IV. Изменение и прекратяване на административния договор**

1. Административният договор, включително одобреният с него проект, може да бъде изменян и допълван при условията на чл. 39, ал. 1, 2 и 3 от ЗУСЕСИФ и изрично предвидените в самия договор основания. Редът и условията за разглеждане на искането, както и основанията за недопустимост на направеното искане се уреждат в административния договор.

2. Административният договор се прекратява на основанията, посочени в ЗУСЕСИФ и на изрично предвидените в самия договор такива.

**Б. Финансово изпълнение на проектите и плащане**

Финансовата помощ се изплаща въз основа на искане на бенефициент по реда на Наредба № 4 от 30.05.2018г. за условията и реда за изплащане, намаляване или отказ за изплащане, или оттегляне на изплатената финансова помощ за мерките и под мерките по ПРСР 2014 – 2020 г.

1. Финансовата помощ по проект може да бъде изплащана авансово, междинно и окончателно.

2.Авансово плащане е допустимо, ако надвишава левовата равностойност на 2000 евро и е в размер до 50 на сто от публичната помощ, свързана с инвестицията и се изплаща по реда на сключения договор. Получател, който е възложител по чл. 5 и 6 от Закона за обществените поръчки, може да заяви авансово плащане не по-късно от шест месеца след съгласуване на обществената поръчка и сключване на допълнително споразумение към договора за предоставяне на финансовата помощ за вписване на избрания изпълнител.

2. Авансово плащане се извършва след представяне от ползвателя на безусловна и неотменима банкова гаранция в полза на Държавен фонд „Земеделие“ - Разплащателната агенция в размер 100 на сто от стойността на авансовото плащане или договор за поръчителство.

3.Когато получател е община или читалище, авансово плащане се допуска след представяне на:

1. банкова гаранция в полза на ДФЗ - РА в размер 100 на сто от стойността на авансовото плащане и решение на общинския съвет за поемането на дълг, или

2. запис на заповед, издадена от кмета на общината, в полза на ДФЗ - РА в размер 100 на сто от стойността на авансовото плащане и решение на общинския съвет за одобряване на запис на заповед.

3. Срокът на валидност на банковата гаранция или срокът за представяне на плащания при запис на заповед трябва да покрива срока на административния договор, удължен с шест месеца.

6. Банковата гаранция се освобождава или записът на заповед се връща на издателя когато Държавен фонд „Земеделие“ - Разплащателната агенция установи, че сумата на одобрените за плащане разходи, съответстваща на финансовата помощ, свързана с инвестицията, надхвърля сумата на аванса.

7. Авансово плащане може да бъде заявено не по-рано от 10 работни дни и не по-късно от 6 месеца от датата на сключване на договора за предоставяне на финансова помощ.

8. Когато получателят е възложител по Закона за обществените поръчки, авансовото плащане се изплаща след провеждане на всички процедури и сключване на договор за избор на изпълнител по Закона за обществените поръчки.

9. Получателят на финансова помощ подава искане за авансово плащане по образец, утвърден от изпълнителния директор на ДФЗ.

10. Междинно плащане се извършва при условие, че такова е заявено от бенефициента и е предвидено в административния договор.

12. Междинното плащане е допустимо за одобрена обособена част от инвестицията.

Кореспонденцията и уведомленията във връзка с обработка на исканията за плащане се осъществява през ИСУН чрез електронния профил на бенефициента.

13. Безвъзмездната финансова помощ се изплаща след извършване на цялата инвестиция чрез окончателно плащане, подадено до 36 месеца от датата на подписването на договора за предоставяне на финансова помощ с Държавен фонд „Земеделие“ – РА , но не по-късно от 15.09.2023г.

14. Безвъзмездната финансов помощ не се изплаща, а изплатената финансова помощ подлежи на възстановяване от бенефициенти, за които е установено, че са създали изкуствено условията, необходими за получаване на помощта, с цел осъществяване на предимство в противоречие с целите на подмярката.

15. Безвъзмездната финансова помощ се изплаща при условие, че към датата на подаване на искането за окончателно плащане бенефициентът е представил съответните лицензи, разрешения и/или удостоверения за регистрация за извършването на всички дейности или функционирането на всички активи, включени в одобрения проект, за които съгласно законодателството се изисква лицензиране, разрешение и/или регистрация.

**В. Мерки за информиране и публичност**

Получателите на финансова помощ са длъжни да осигурят публичност на дейността си и на източниците на финансиране съгласно:

1. изискванията, посочени в Единния наръчник на бенефициента за прилагане на правилата за информация и комуникация 2014 - 2020 г., съгласно приложение № 2 от Националната комуникационна стратегия за програмен период 2014 - 2020 г.;

2. приложение № ІІІ към чл. 13 от Регламент за изпълнение 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ОВ, L 2274, 31 юли 2014 г.) и Регламент за изпълнение (ЕС) 2016/669 на Комисията от 28 април 2016 г. за изменение на Регламент за изпълнение (ЕС) № 808/2014 по отношение на изменението и съдържанието на програмите за развитие на селските райони, публичността на тези програми и коефициентите на преобразуване в животински единици (ОВ, L 115/33, 29 април 2016 г.);

3. раздел ІІ, точка 2.2 от Приложение ХІІ от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ, L 347 от 20.12.2013 г.), приложими за мерките за информация и публичност.

-----------------------------------------------------------------------------------------------------------------------------

**ВАЖНО!: Неспазването на правилата за информиране и публичност (визуализация) може да доведе до непризнаване на част или на цялата стойност на извършените по проекта разходи.**

**Г. Приложения към Условията за изпълнение:**

|  |
| --- |
| Приложение 1 Декларация чл. 25 ЗУСЕСИФ  Приложение 2 Декларация ДДС  Приложение 3 Декларация двойно финансиране  Приложение 4 ДОГОВОР\_19.2\_ЗУСЕСИФ  Приложение 5 Декларация за наличие липса на обстоятелства Наредба 22  Приложение 6 Декларация за нередности  Приложение 7 Единен наръчник на бенефициента  Приложение 8 Условия за възстановяване на помощта към административния договор  Приложение 4 към договор Условия за изпълнение МИГ  Приложение 6 към договор Застрахователни рискове 19.2 ЗУСЕСИФ  Приложение 8 към договор АСД 19.2 ЗУСЕСИФ |

Забележка: Указанията могат да се допълват при промяна на приложимото законодателство и/или по решение на МИГ Чирпан, УО на ПРСР или ДФЗ.